Vrugbaarheid van bokke in die Noord-Kaap | Landbou
Vrugbaarheid van bokke in die Noord-Kaap
Wat behoort die aanteelsyfer te wees van 100 boerbokooie per jaar in die Hopetown omgewing in die Noord-Kaap. Die ooie loop op normale weiding en daar is genoeg ramme om die ooie te dek en gegewe dat party ooie tweelinge of meer kan kry en grootmaak. Hoe gereeld lam ooie en kan 'n jaar syfer bepaal word?
Antwoord 146 keer gelees
Boerbokke is baie vrugbaar. Vrugbaarheid kan beteken dat:
(1) die ooie maklik beset raak en met kort intervalle of (2) hulle kan met meerlinge beset raak maar nie noodwendig met kort intervalle nie.
My ervaring dat hulle maklik beset raak en met meerlinge, maar nie met kort intervalle nie. Hulle is dus diere met 'n definitiewe teelseisoenen met baie meerlinge. 'n Besetting van 90+% is die norm met minstens 50% meerlinge. Boerbokke steek hul lammers weg na geboorte en die lammers volg nie hul moeders soos skape na geboorte nie.
Daarom doen hulle nie goed met 'n veld-lammery nie en verloor hulle dan baie lammers. Lam hulle eerder naby die huis. Sodra die lammers agter hul moeders aanloop, is hulle gereed om veld toe te gaan. As jy die plan volg is minstens 150 lammers per 100 ooie per jaar heeltemal moontlik. Natuurlik is die regte belading en goeie kuddebestuur ook noodsaaklik.